《送人入北求仕》
宋代·连文凤

南方有奇士，湖海声猎猎。
功名志气锐，不惮远跋涉。
春风一片纸，区区无所挟。
持此欲取偿，易於拾秋叶。
何以赠君言，勉哉耘其业。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。